Bubbi og Björn Jörundur eða Óðinn Valdimarsson?

Bubbi og Björn Jörundur hafa kynnt til sögunnar nýja útgáfu á laginu yndislega sem Óðinn Valdimarsson söng svo ógleymanlega á sínum tíma, "Ég er kominn heim" eða "Er völlur grær" eins og það heitir víst upphaflega.

Ýmsir hafa spreytt sig á þessu lagi eftir að Óðinn tók það. Bjöggi syngur það býsna vel - svo hafa Andri Bachmann og fleiri sungið það og tekist svona og svona.

En þó ég haldi mikið upp á Bubba og Björn Jörund, þá er ég ekki ýkja hrifin af þessu nýjasta tiltæki þeirra. Þeir bara ná ekki þessari sætu, gammeldags stemningu sem svífur yfir laginu.

Ég hef enn ekki heyrt nokkurn mann syngja þetta eins vel og Óðin heitinn - mýktin í söngstílnum hans er bara óviðjafnanleg. Hreint út sagt.

En fyrst ég er nú farin að tala um þetta. Þá hef ég heldur ekki enn náð einni línunni í textanum - sama hver syngur. Er einhver þarna úti sem getur upplýst mig um þetta?

Það sem mig vantar er í 2. erindinu sem hefst svona: Við byggjum saman bæ í sveit / sem blasir móti sól ...... Svo kemur eitthvað með "landið mitt / mun ljá og veita skjól".

Hvað á að koma þarna á milli?

Fyrri ummæli:
Sæl Ólína

Textinn er svona

þar ungu lífi landið mitt

mun ljá og veita skjól

Allt er þetta svona, blessuð sé minning Óðins, kv frá Akureyri:

ÉG ER KOMINN HEIM

(LAG:THE WORLD LAUGHS ON. TEXTI JÓN SIGURÐSSON)

ER VÖLLUR GRÆR OG VETUR FLÝR,
OG VERMIR SÓLIN GRUND.
KEM ÉG HEIM OG HITTI ÞIG,
VERÐ HJÁ ÞÉR ALLA STUND.

VIÐ BYGGJUM SAMAN BÆ Í SVEIT,
SEM BROSIR MÓTI SÓL,
ÞAR UNGU LÍFI LANDIÐ MITT
MUN LJÁ OG VEITA SKJÓL.

SÓL SLÆR SILFRI Á VOGA,
SJÁÐU JÖKULINN LOGA,
ALLT ER BJART YFIR OKKUR TVEIM
ÞVÍ ÉG ER KOMINN HEIM.

AÐ FERÐALOKUM FINN EG ÞIG,
SEM ÉG FAGNA HÖNDUM TVEIM,
ÉG ER KOMINN HEIM,
JÁ ÉG ER KOMINN HEIM.

||

Heheheh Gísli aðeins á undan, ég kunni textann líka

||

Mikið erum við sammála núna stöllurnar - Óðinn syngur þetta lag eiginlega á fullkominn máta. Mér hefur lengi fundist textinn við lagið hreint út sagt stórkostlegur og með því rómatískasta sem heyrist SÓL SLÆR SILFRI Á VOGA,
SJÁÐU JÖKULINN LOGA, - þetta er svo fallega ort og svo lifandi að ég fæ tár í augun þegar ég heyri þessar línur.

Ummæli:
Hann er hreint frábær textinn við þetta lag.

Verkefni: Óuppbyggilegir eiginleikar
Merking: Ummælin hafa ekki óuppbyggileg einkenni